OULUN YLIOPISTON YLIOPPILASKUNTA
Mannenkatu 1, 90100 Oulu

AVUSTUKSET AKATEEMISEEN TOIMINTAAN

Ylioppilaskunnan hallitus julistaa haettavaksi avustukset akateemiseen toimintaan vuodelle 2006. Keskeisenä periaatteena avustusten myöntämiselle on järjestön aktiivinen toiminta opiskelijoiden eli OYY:n jäsenten hyväksi.

Hakemusten ja asiaankuuluvien liitteiden on oltava ylioppilaskunnassa, myös postitse saapuvien, viimeistään 17.5.2006 klo 14:00. Puutteellisia hakemuksia ei käsitellä.

Avustusta anotaan hakemuksella, jossa perustellaan kuinka avustus on tarkoitus käyttää. Erillisiä kuitteja ei tarvitse liittää. Ainejärjestöjen/kattokiltojen hakemuksessa on oltava seuraavat asiat:

–	mihin avustus haetaan ja kuinka se on tarkoitus käyttää
–	hallituksen ja nimenkirjoittajien yhteystiedot sekä yhdistyksenne tilinumero
–	suunnitelma, miten aiotte pitää yhteyttä tiedekuntanne, osastonne tai laitoksenne hallinnon opiskelijaedustajiin, ellei se ilmene toimintasuunnitelmassa
–	ko. ainejärjestön edustaman koulutusohjelman vuonna 2005 aloittaneiden opiskelijoiden lukumäärä TAI mikäli kyseessä on tiedekunnan kattojärjestö, hakemuksesta on käytävä ilmi vuonna 2005 tiedekunnassa aloittaneiden opiskelijoiden lukumäärä
–	yhdistyksen jäsenten lukumäärä ja mahdollinen jäsenmaksun suuruus

Harrastejärjestöjen hakemuksessa on oltava seuraavat asiat:
–	mihin avustus haetaan ja kuinka se on tarkoitus käyttää
–	hallituksen ja nimenkirjoittajien yhteystiedot sekä yhdistyksenne tilinumero
–	harrastejärjestön jäsenten määrä ja  mahdollisen jäsenmaksun suuruus

Lisäksi hakemuksen mukana on oltava seuraavat liitteet:
–	viimeisin vahvistettu tilinpäätös sisältäen toimintakertomuksen, tuloslaskelman, taseen liitetietoineen ja tilintarkastuskertomuksen. Tuloslaskelmassa ja taseessa on oltava myös edellisen vuoden vertailukelpoiset tiedot
–	kuluvan vuoden toimintasuunnitelma ja talousarvio
–	yhdistysrekisteriote, josta käyvät ilmi nimenkirjoittajat (jotka samalla varmentavat em. Liitteet).

Oulu 28.4.2006
–	
Mikäli jokin asia jäi askaruttamaan, ota yhteyttä allekirjoittaneeseen.

Anne Ollikainen
Järjestösihteeri
Oulun yliopiston ylioppilaskunta

Puh: 0400-381321
sähköposti: anne.ollikainen@oyy.fi